techiaith/cofnodycynulliad_en-cy huggingface dataset:
English: I thank the Member for that question. I can assure her that we will be working very closely with the UK Government on the new funding model that it is developing in relation to the potential future of Wylfa and to see whether there is a model that they can devise that would attract investors back to the table to see whether the pause in Wylfa can be unlocked there. As far as the Welsh Government is concerned - and of course the mutual investment model that we have developed has three key projects that we are taking forward - there's been a very strong interest from contractors and from funders and we look still to developing that model in relation to the new Velindre, in relation to the twenty-first century schools programme, and in roads projects as well.
Welsh: Diolch i'r Aelod am y cwestiwn hwnnw. Gallaf ei sicrhau hi y byddwn yn gweithio'n agos iawn gyda Llywodraeth y DU ar y model cyllido newydd y mae'n ei ddatblygu o ran dyfodol posibl Wylfa ac i weld a oes model y gallan nhw ei ddyfeisio a fyddai'n denu buddsoddwyr yn ôl i'r bwrdd i weld a ellir dod â'r oedi i ben yn achos cynllun Wylfa. O ran Llywodraeth Cymru - ac wrth gwrs mae'r model cyd-fuddsoddi yr ydym ni wedi'i ddatblygu yn cynnig tri phrosiect allweddol yr ydym yn bwrw ymlaen â nhw - mae diddordeb mawr wedi bod ymhlith contractwyr a chyllidwyr ac rydym yn dal i fwriadu datblygu'r model hwnnw yn gysylltiedig â'r Felindre newydd, o ran rhaglen ysgolion yr unfed ganrif ar hugain, ac o ran prosiectau ffyrdd hefyd.
English: The Welsh Government continues to take action across the range of our responsibilities, including working with schools, colleges and the NHS, as well as a range of other partners across the public and third sectors, as we respond to the changing mental health needs of young people in Wales.
Welsh: Mae Llywodraeth Cymru yn parhau i gymryd camau gweithredu ar draws ein holl gyfrifoldebau, gan gynnwys gweithio gydag ysgolion, colegau a'r GIG, yn ogystal ag ystod o bartneriaid eraill ar draws y sector cyhoeddus a'r trydydd sector, wrth i ni ymateb i anghenion iechyd meddwl cyfnewidiol pobl ifanc yng Nghymru.
English: Thank you, First Minister. Young people today face an onslaught of pressures not even dreamt about during our generation. From pressures for how they look on Instagram to the need to spend money to avoid being a 'default' in Fortnite, the burden of the social media age takes its toll. Last week, a survey revealed that six and seven-year-olds are worried about school tests. First Minister, what steps can your Government take to reduce the stresses placed on young people?
Welsh: Diolch, Prif Weinidog. Mae pobl ifanc heddiw yn wynebu pwysau nad oedd yr un ohonom ni wedi breuddwydio amdano yn ystod ein cenhedlaeth ni. O bwysau ynghylch sut maen nhw'n edrych ar Instagram i'r angen i wario arian er mwyn osgoi bod yn 'default' yn Fortnite, mae baich yr oes gyfryngau cymdeithasol yn cael effaith niweidiol. Yr wythnos diwethaf, datgelodd arolwg fod plant chwech a saith oed yn poeni am brofion ysgolion. Brif Weinidog, pa gamau y gall eich Llywodraeth eu cymryd i leihau'r straen a roddir ar bobl ifanc?
English: I thank the Member for that important question. I agree with her that the difficult business of growing up is, in some ways, even more difficult than it has been in the past because of the way in which new media and other things intrude into young people's lives and the pressures that young people can feel to succeed in what can feel like a difficult and competitive world. Where those things are in our hands, as in the case of six and seven-year-olds, then we have acted already to try and make sure that the formative work that is important - because it's very important that formative assessment is made of young people so that they can get the help they need and, as their education progresses, it's tailored to their needs - but to try and bring about those formative assessments in ways that do not have the downsides of making those young people feel under additional pressures. And I know that Caroline Jones will know that we've moved to a new form of testing that will mean it doesn't all have to be bunched into a particular part of a year, that it won't feel like conventional testing, and that individual young people will be able to pursue a series of questions that are right for them and allow their teachers, then, to make an assessment of their progress and to make sure that, as they move ahead, they're able to get the sort of help that we would like to see for them.
Welsh: Diolch i'r Aelod am y cwestiwn pwysig hwnnw. Cytunaf â hi fod y busnes anodd o dyfu i fyny, mewn rhai ffyrdd, hyd yn oed yn fwy anodd nag y bu yn y gorffennol oherwydd y ffordd y mae'r cyfryngau newydd a phethau eraill yn ymwthio i fywydau pobl ifanc a'r pwysau y gall pobl ifanc eu teimlo i lwyddo mewn byd sy'n gallu ymddangos yn anodd a chystadleuol. Pan fo'r pethau hynny yn ein dwylo ni, fel yn achos plant chwech a saith oed, yna rydym wedi gweithredu yn barod i geisio gwneud yn siŵr bod y gwaith ffurfiannol sy'n bwysig - oherwydd mae'n bwysig iawn bod pobl ifanc yn cael eu hasesu'n ffurfiannol er mwyn iddyn nhw gael y cymorth y mae eu hangen arnyn nhw ac, wrth i'w haddysg fynd yn ei blaen, mae wedi'i theilwra i'w hanghenion - ond i geisio cyflwyno'r asesiadau ffurfiannol hynny mewn ffyrdd fel nad oes ganddyn nhw'r anfantais o wneud i'r bobl ifanc hynny deimlo dan bwysau ychwanegol. A gwn y bydd Caroline Jones yn ymwybodol ein bod wedi symud i ffurf newydd o brofi a fydd yn golygu nad oes angen i bopeth ddigwydd mewn rhan benodol o'r flwyddyn, na fydd yn teimlo fel profion confensiynol, ac y bydd pobl ifanc unigol yn gallu dilyn cyfres o gwestiynau sy'n iawn iddyn nhw ac sy'n caniatáu i'w hathrawon, wedyn, asesu eu cynnydd a gwneud yn siŵr, wrth iddyn nhw symud ymlaen, eu bod nhw'n gallu cael y math o gymorth yr hoffem ni ei weld ar eu cyfer.
English: The Welsh Government is committed to making our communities safer. Last week, I spoke at the serious and organised crime strategy launch in Wales, and welcomed the contribution of the police, local government and third sector, working together with Welsh Government, to improve community safety.
Welsh: Mae Llywodraeth Cymru wedi ymrwymo i wneud ein cymunedau'n fwy diogel. Yr wythnos diwethaf, siaradais yn lansiad y strategaeth troseddu difrifol a chyfundrefnol yng Nghymru, a chroesawais gyfraniad yr heddlu, llywodraeth leol a'r trydydd sector, sy'n gweithio ar y cyd â Llywodraeth Cymru, i wella diogelwch cymunedol.
English: Thank you very much for that answer, Minister. Religious intolerance is on the rise around the world. In the last two months, we have seen attacks on mosques in New Zealand, on churches in Sri Lanka and on a synagogue in California. In response, the Home Secretary, Sajid Javid, has doubled the amount of funding available to provide protective security for places of worship. Given that the right to freedom of thought, conscience and religion is a basic human right, Deputy Minister, what action is the Welsh Government taking to protect and reassure communities across Wales that they are safe at their place of worship?
Welsh: Diolch yn fawr iawn am yr ateb hwnnw, Gweinidog. Mae anoddefgarwch crefyddol ar gynnydd o gwmpas y byd. Yn ystod y ddeufis diwethaf, rydym wedi gweld ymosodiadau ar fosgiau yn Seland Newydd, ar eglwysi yn Sri Lanka ac ar Synagog yng Nghaliffornia. Mewn ymateb, mae'r Ysgrifennydd Cartref, Sajid Javid, wedi dyblu faint o arian sydd ar gael i ddarparu diogelwch amddiffynnol ar gyfer addoldai. Gan fod yr hawl i ryddid meddwl, cydwybod a chrefydd yn hawl ddynol sylfaenol, Dirprwy Weinidog, pa gamau y mae Llywodraeth Cymru yn eu cymryd i ddiogelu a thawelu meddwl cymunedau ledled Cymru eu bod yn ddiogel yn eu mannau addoli?
English: I thank the Member for the question, because on 25 March, following the horrific events in New Zealand, I did write to all our faith communities - in fact, to all the imams across Wales - about protective security at places of worship. What was important was that I enabled those who were affected to liaise with me and officials to see how we could support them, and I drew attention to the places of worship protective security funding scheme. Yes, an uplift was announced by the Home Secretary; the difficulty, of course, is that it's only £5 million over three years and, indeed, it's not going to be available until July. So I'm pressing for that to be brought forward, and I'll certainly make sure that all of our mosques and, indeed, places of worship across Wales are aware of that funding.
Welsh: Diolch i'r Aelod am y cwestiwn, oherwydd ar 25 Mawrth, yn dilyn y digwyddiadau erchyll yn Seland Newydd, ysgrifennais at bob un o'n cymunedau ffydd - a dweud y gwir, at yr holl Imamiaid ledled Cymru - ynghylch diogelwch amddiffynnol mewn addoldai. Yr hyn a oedd yn bwysig oedd fy mod wedi galluogi'r rhai a gafodd eu heffeithio i gysylltu â mi a swyddogion i weld sut y gallem ni eu cefnogi, a thynnais sylw at y cynllun cyllido diogelwch amddiffyn addoldai. Do, cyhoeddwyd cynnydd gan yr Ysgrifennydd Cartref; yr anhawster, wrth gwrs, yw mai dim ond £5 miliwn sydd dros dair blynedd ac, yn wir, nid yw'n mynd i fod ar gael tan fis Gorffennaf. Felly, rwy'n pwyso ar i hynny gael ei ddwyn ymlaen, ac yn sicr y byddaf yn gwneud yn siŵr bod ein holl fosgiau ac, yn wir, addoldai ledled Cymru yn ymwybodol o'r cyllid hwnnw.
English: The Welsh Government will continue its long-standing commitment to fund advice services to ensure there is free, impartial and quality assured advice available for those who need it. This recognises the vital role advice services play in improving the health and well-being of people across our communities.
Welsh: Bydd Llywodraeth Cymru yn parhau â'i hymrwymiad hirsefydlog i ariannu gwasanaethau cynghori er mwyn sicrhau bod cyngor di-dâl, diduedd a sicr o ran ansawdd ar gael i'r rhai sydd ei angen. Mae hyn yn cydnabod y swyddogaeth hanfodol y mae gwasanaethau cynghori yn ei chyflawni o ran gwella iechyd a lles pobl o bob rhan o'n cymunedau.
English: Can I thank the Deputy Minister for that answer? Because it's clear that they do play an important role. Last year, we heard the Prime Minister claim that austerity had ended; well, she got it wrong, as she gets everything else wrong. Austerity has not ended and there are many constituents and many people across Wales who continue to suffer under the austerity ideology of this current Tory Government. Now, it's important that the advice services remain in place to support them when they need that support, to stop them falling through the traps into a downward spiral. Therefore, will the Welsh Government commit to ensuring that the funding levels will be maintained at least to the level they're at now, if not improved, to ensure that the services that so many of our constituents do depend upon to ensure that they don't fall into those situations - and their well-being and health is affected by that - are there for helping them when they need that help?
Welsh: Diolch i'r Dirprwy Weinidog am yr ateb hwnnw. Oherwydd mae'n amlwg eu bod yn chwarae rhan bwysig. Y llynedd, clywsom ni'r Prif Weinidog yn honni bod cyni wedi dod i ben; wel, roedd hi'n anghywir, yn yr un modd a'i bod yn anghywir am bopeth arall. Nid yw cyni wedi dod i ben ac mae llawer o etholwyr a llawer o bobl ledled Cymru sy'n dal i ddioddef o dan ideoleg cyni'r Llywodraeth Dorïaidd bresennol. Nawr, mae'n bwysig bod y gwasanaethau cynghori'n aros yn eu lle i'w cefnogi pan fydd angen y cymorth hwnnw arnynt, i'w hatal rhag mynd i sefyllfa gynyddol waeth. Felly, a wnaiff Llywodraeth Cymru ymrwymo i sicrhau y bydd y lefelau ariannu yn cael eu cynnal o leiaf i'r lefel y maen nhw ar hyn o bryd, os na chânt eu gwella, i sicrhau bod y gwasanaethau y mae cymaint o'n hetholwyr yn dibynnu arnynt i sicrhau nad ydynt yn agored i'r sefyllfaoedd hynny - ac mae hynny'n effeithio ar eu lles a'u hiechyd - yno i'w cynorthwyo pan fydd angen y cymorth hwnnw arnyn nhw?
English: I thank David Rees for that question because the value to advice providers of longer term grant funding is recognised, particularly in these uncertain and challenging times. And we are clearly maintaining our commitment to the funding of provision of advice services. In fact, funding of around £8.5 million a year, including £2.45 million for the financial levy, and also, in addition to that, we've launched an £8 million single advice fund on 24 April, and we've extended grant agreements, to maintain stability of advice services. But, clearly, we expect to follow this through when we have more certainty on future funding from the UK Government, because advice services have always been a major priority for the Welsh Government, and particularly at this time of austerity and challenging times for the people we represent.
Welsh: Diolch i David Rees am y cwestiwn hwnnw, oherwydd cydnabyddir pwysigrwydd cyllid grant tymor hwy i ddarparwyr cyngor, yn enwedig yn y cyfnod ansicr a heriol hwn. Ac mae'n amlwg ein bod yn parhau â'n hymrwymiad i gyllido'r gwasanaethau cynghori. Yn wir, mae cyllid o tua £8.5 miliwn y flwyddyn, gan gynnwys £2.45 miliwn ar gyfer yr ardoll ariannol, a hefyd, ar ben hynny, rydym wedi lansio cronfa gyngor sengl gwerth £8 miliwn ar 24 Ebrill, ac rydym wedi ymestyn cytundebau grant, er mwyn cynnal sefydlogrwydd gwasanaethau cynghori. Ond, yn amlwg, rydym yn disgwyl dilyn hyn pan fydd gennym fwy o sicrwydd ynghylch cyllid y dyfodol gan Lywodraeth y DU, gan fod gwasanaethau cynghori wedi bod yn flaenoriaeth bwysig i Lywodraeth Cymru erioed, ac yn arbennig yn ystod y cyfnod hwn o gyni ac adegau heriol i'r bobl yr ydym ni'n eu cynrychioli.
English: You referred to your 24 April written statement to Members during the Easter recess, when you announced the merging of three funding streams and the single advice fund. You said that providers are being encouraged to design and deliver services more collaboratively, and on a regional basis, you're establishing new regional advice networks in partnership with key stakeholders, with inaugural meetings anticipated this autumn. And you also referred to the Welsh Government now receiving a share of the UK financial levy. How do you respond to concern expressed to me by some of the smaller providers, who tend to fill in the gaps when larger provider queues mean that people facing perhaps bailiffs or eviction need urgent intervention, that their experience is that they've been actively blocked when requesting to join collaborative funding bids locally because larger providers don't want to split their already reduced funding pots with competitors, and that, typically, a large provider can present a collaborative approach to a funder with partners less likely to pose a threat to their status as a lead provider in the area, and their calls to the Welsh Government, as you take this forward, for quotas within bids to compel larger providers to collaborate, not just on delivery, but on the sharing of funding resources, and for smaller ring-fenced pots of funding aimed solely at smaller delivery agents to encourage diversity, innovation, sustainability and specialisation?
Welsh: Fe wnaethoch chi gyfeirio at eich datganiad ysgrifenedig ar 24 Ebrill i'r Aelodau, yn ystod toriad y Pasg, pan wnaethoch chi gyhoeddi bod tair ffrwd ariannu a'r gronfa gynghori sengl yn cael eu cyfuno. Fe wnaethoch chi ddweud bod darparwyr yn cael eu hannog i gynllunio ac i ddarparu gwasanaethau mewn ffordd fwy cydweithredol, ac ar sail ranbarthol, rydych chi'n sefydlu rhwydweithiau cyngor rhanbarthol newydd mewn partneriaeth â rhanddeiliaid allweddol, a rhagwelir y bydd y cyfarfodydd cychwynnol yn cael eu cynnal yn ystod yr hydref. Ac fe wnaethoch chi sôn hefyd fod Llywodraeth Cymru nawr yn cael cyfran o ardoll ariannol y DU. Sut rydych chi'n ymateb i bryder a fynegwyd wrthyf i gan rai o'r darparwyr llai, sy'n tueddu i lenwi'r bylchau pan fo ciwiau darparwyr mwy yn golygu bod angen ymyriad ar frys ar bobl sy'n wynebu beilïaid neu o dan fygythiad o gael eu troi allan, mai eu profiad nhw yw eu bod wedi cael eu rhwystro'n weithredol pan fyddant yn gofyn am gael ymuno â cheisiadau am gyllid cydweithredol yn lleol oherwydd nad yw'r darparwyr mwy eisiau rhannu eu potiau cyllid, sydd eisoes wedi'u lleihau, â chystadleuwyr, ac, yn nodweddiadol, gall darparwr mwy gyflwyno dull cydweithredol i gyllidwr â phartneriaid sy'n llai tebygol o fod yn fygythiad i'w statws fel darparwr arweiniol yn yr ardal, a'u galwadau ar Lywodraeth Cymru, wrth i chi fwrw ymlaen â hyn, am gwotâu mewn cynigion i orfodi darparwyr mawr i gydweithio, nid yn unig ynghylch cyflawni, ond o ran rhannu adnoddau cyllido, ac ar gyfer cronfeydd cyllid llai sydd wedi'u neilltuo ar gyfer asiantau cyflawni llai i annog amrywiaeth, arloesedd, cynaliadwyedd ac arbenigaeth?
English: I thank Mark Isherwood for that question because you have referred to my written statement on 24 April. This took forward the implementation plan from the information advice and action plan, which we published back in 2016, and there were 19 actions in that in order to make sure that we can make best use of advice services funding. And I think, as you say, in terms of better collaboration, this new single advice fund is going to enable that to happen. It will encourage better collaboration, improve the efficiency of service planning and delivery models, which is crucial to those smaller organisations that already do receive this funding. It's going to be available, and it is also, of course, ensuring that there will be longer term grant funding, as long as we get that firm commitment from the UK Government in terms of a future comprehensive spending review. But I do believe that this will meet the needs of the information advice action plan, which, of course, was brought together as a result of input from advice providers of all sizes across Wales.
Welsh: Diolch i Mark Isherwood am y cwestiwn hwnnw, oherwydd rydych chi wedi cyfeirio at fy natganiad ysgrifenedig ar 24 Ebrill. Roedd hwn yn datblygu'r cynllun gweithredu o'r cynllun gweithredu o ran gwybodaeth a chyngor a gyhoeddwyd gennym yn 2016, ac roedd 19 o gamau gweithredu yn hwnnw i sicrhau y gallwn wneud y defnydd gorau o gyllid gwasanaethau cynghori. Ac rwy'n credu, fel yr ydych yn ei ddweud, o ran gwell cydweithredu, mae'r gronfa gynghori sengl newydd hon yn mynd i alluogi hynny i ddigwydd. Bydd yn annog gwell cydweithredu, yn gwella effeithlonrwydd modelau cynllunio a darparu gwasanaethau, sy'n hanfodol i'r sefydliadau llai hynny sydd eisoes yn derbyn y cyllid hwn. Bydd ar gael, ac bydd hefyd, wrth gwrs, yn sicrhau y bydd yna gyllid grant yn y tymor hwy, ar yr amod ein bod yn cael yr ymrwymiad cadarn hwnnw gan Lywodraeth y DU o ran adolygiad cynhwysfawr o wariant yn y dyfodol. Ond rwy'n credu y bydd hyn yn diwallu anghenion y cynllun gweithredu o ran gwybodaeth a chyngor, y daethpwyd a nhw ynghyd, wrth gwrs, o ganlyniad i sylwadau gan ddarparwyr cyngor o bob maint ledled Cymru.
English: A recently published Welsh Government report refers to analysis commissioned by the Equality and Human Rights Commission. This shows there is a disproportionate negative impact of the tax and welfare reforms of the UK Government since 2010 on the incomes of several protected groups, including disabled people, certain ethnic groups, and women.
Welsh: Mae adroddiad a gyhoeddwyd yn ddiweddar gan Lywodraeth Cymru yn cyfeirio at ddadansoddiad a gomisiynwyd gan y Comisiwn Cydraddoldeb a Hawliau Dynol. Mae hwn yn dangos bod effaith negyddol anghymesur yn sgil diwygiadau treth a lles Llywodraeth y DU ers 2010 ar incymau nifer o grwpiau gwarchodedig, gan gynnwys pobl anabl, grwpiau ethnig penodol, a menywod.
English: Thank you for that answer, Minister. I remain deeply shocked and saddened at the weekly visits to my constituency office from people who find that their lives are becoming harder and are facing an ever-more unequal society, largely due to the impacts of austerity. And in spite of what Theresa May has said, the Tories continue to impose austerity on our communities. Minister, do you agree that, as austerity continues to eat into the social fabric of our communities, destroying the lives of so many people, it is now time for the UK Government to stop the damage and scrap their policy of austerity?
Welsh: Diolch am yr ateb hwnnw, Gweinidog. Mae ymweliadau wythnosol â'm swyddfa etholaeth gan bobl sy'n gweld bod eu bywydau'n mynd yn anoddach a'u bod yn wynebu cymdeithas sy'n fwyfwy anghyfartal, yn bennaf oherwydd effeithiau cyni, yn dal i beri syndod a thristwch i mi. Ac er gwaethaf yr hyn y mae Theresa May wedi'i ddweud, mae'r Torïaid yn parhau i wthio cyni ar ein cymunedau. Gweinidog, a ydych chi'n cytuno, gan fod cyni'n parhau i erydu cyfansoddiad cymdeithasol ein cymunedau, gan ddinistrio bywydau gymaint o bobl, ei bod yn hen bryd nawr i Lywodraeth y DU roi'r gorau i'r difrod a chael gwared ar eu polisi cyni?
English: I certainly do agree with the Member for Merthyr Tydfil and Rhymney. And today we have seen this inquiry being announced - the Institute for Fiscal Studies inquiry being announced - into inequalities in the twenty-first century. He's already said in the first publication that the UK has a higher level of inequality than many other developed countries. That's shocking for us here in the UK, in Wales, in the twenty-first century. The levels of poverty across Wales and the rest of the UK are too high. Austerity and the impact of the UK Government's tax and welfare reform policies have fallen disproportionately on our most vulnerable groups. We remain deeply concerned about the fundamental flaws of universal credit. And indeed, the Trussell Trust has just reported that, when universal credit goes live in an area, there's a demonstrable increase in demand in local Trussell Trust food banks. On average, 12 months after roll-out, food banks see a 52 per cent increase in demand, compared to 13 per cent in areas with universal credit for three months or less. So we know, and indeed we know because of the impact of the cuts on our budget, what austerity is doing, not just to our public services, but to the most vulnerable people of Wales.
Welsh: Yn sicr, rwy'n cytuno â'r Aelod dros Ferthyr Tudful a Rhymni. A heddiw rydym ni wedi gweld cyhoeddi'r ymchwiliad hwn - ymchwiliad y Sefydliad Astudiaethau Cyllid yn cael ei gyhoeddi - i anghydraddoldebau yn yr unfed ganrif ar hugain. Mae eisoes wedi dweud yn y cyhoeddiad cyntaf fod gan y DU lefel uwch o anghydraddoldeb na llawer o wledydd datblygedig eraill. Mae hynny'n frawychus i ni yma yn y DU, yng Nghymru, yn yr unfed ganrif ar hugain. Mae lefelau tlodi ledled Cymru a gweddill y DU yn rhy uchel. Mae cyni ac effaith polisïau diwygio treth a lles Llywodraeth y DU wedi effeithio'n anghymesur ar ein grwpiau mwyaf agored i niwed. Rydym yn parhau i bryderu'n ddirfawr am ddiffygion sylfaenol credyd cynhwysol. Ac yn wir, mae Ymddiriedolaeth Trussell newydd adrodd, pan fydd credyd cynhwysol yn cael ei roi ar waith mewn ardal, bod cynnydd amlwg yn y galw am fanciau bwyd lleol Ymddiriedolaeth Trussell. Ar gyfartaledd, 12 mis ar ôl cyflwyno'r rhaglen, mae banciau bwyd yn gweld cynnydd o 52 y cant yn y galw, o'i gymharu â 13 y cant mewn ardaloedd lle mae credyd cynhwysol wedi bodoli am dri mis neu lai. Felly, gwyddom ni, ac yn wir, gwyddom ni oherwydd effaith y toriadau ar ein cyllideb, yr hyn y mae cyni yn ei wneud, nid yn unig i'n gwasanaethau cyhoeddus, ond i bobl Cymru sydd fwyaf agored i niwed.